Na temelju članka 24. stavak 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22), članka 5. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova Stožera civilne zaštite („Narodne novine“ broj 126/19 i 17/20) i članka 49. Statuta Grada Gospića ("Službene vjesnik Grada Gospića br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradonačelnik Grada Gospića dana 27. prosinca 2023. godine, donosi

**O D L U K U**

**o izmjeni Odluke o osnivanju i imenovanju načelnika, zamjenika načelnika i članova Stožera civilne zaštite Grada Gospića**

**Članak 1.**

U Odluci o osnivanju i imenovanju načelnika, zamjenika načelnika i članova Stožera civilne zaštite Grada Gospića („Službeni vjesnik Grada Gospića“ br. 04/21, 02/23), članak 2. mijenja se i glasi:

**„ Svemirko Milković**, direktor trgovačkog društva KOMUNALAC GOSPIĆ d.o.o., Gospić, imenuje se za načelnika Stožera civilne zaštite Grada Gospića.“

**Članak 2.**

U članku 4. točka 1. mijenja se i glasi:

„1. Josip Šimić, referent za civilnu zaštitu i vatrogastvo Grada Gospića.“

**Članak 3.**

Ova Odluka stupa na snagu osmog dana od dana objave u „Službenom vjesniku Grada Gospića“.

KLASA: 810-01/21-01/8

URBROJ: 2125-1-02-23-08

Gospić, 27. prosinca 2023. godine

GRADONAČELNIK GRADA GOSPIĆA

Karlo Starčević, v.r.